《病起二首 其一》
元代·吴景奎

病起钱唐上，支离独拥衾。灯花悬客梦，砧韵动乡心。

力疾坐长夜，放怀成短吟。故园归未得，回首白云岑。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。